CELEX: 
Language: et
Date: 2020-05-08 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2018/1999 seoses globaalse soojendamise potentsiaali väärtuste ja inventuurisuuniste ning liidu inventuurisüsteemiga ja tunnistatakse kehtetuks komisjoni delegeeritud määrus (EL) nr 666/2014

EUROOPA
                            KOMISJON
                                                     Brüssel, 8.5.2020
                                                     C(2020) 2841 final
                    KOMISJONI DELEGEERITUD MÄÄRUS (EL) …/…,
                                          8.5.2020,
     millega täiendatakse Euroopa Parlamendi ja nõukogu määrust (EL) 2018/1999 seoses
         globaalse soojendamise potentsiaali väärtuste ja inventuurisuuniste ning liidu
   inventuurisüsteemiga ja tunnistatakse kehtetuks komisjoni delegeeritud määrus (EL) nr
                                          666/2014
                                   (EMPs kohaldatav tekst)
ET                                                                                       ET
 ---pagebreak---                                                 SELETUSKIRI
   1.        DELEGEERITUD ÕIGUSAKTI TAUST
   Vastavalt Euroopa Parlamendi ja nõukogu 11. detsembri 2018. aasta määrusele (EL)
   2018/1999, milles käsitletakse energialiidu ja kliimameetmete juhtimist ning millega
   muudetakse Euroopa Parlamendi ja nõukogu määrusi (EÜ) nr 663/2009 ja (EÜ) nr 715/2009,
   Euroopa Parlamendi ja nõukogu direktiive 94/22/EÜ, 98/70/EÜ, 2009/31/EÜ, 2009/73/EÜ,
   2010/31/EL, 2012/27/EL ja 2013/30/EL ning nõukogu direktiive 2009/119/EÜ ja (EL)
   2015/652 ning tunnistatakse kehtetuks Euroopa Parlamendi ja nõukogu määrus (EL) nr
   525/2013, tuleb kehtestada liidu inventuurisüsteemi eeskirjad. Lisaks on vaja täpsustada
   inventuurisuuniseid, mis on liikmesriikidele olulised kasvuhoonegaaside inventuuridega
   seotud aruandluse jaoks, mida nõutakse asjakohaste ELi õigusaktidega ning ÜRO
   kliimamuutuste raamkonventsiooni (UNFCCC) ja Pariisi kokkuleppe asjaomaste organite
   otsustega.
   Peale liidu inventuurisüsteemi eeskirjade ja inventuurisuuniste tuleb vastu võtta
   kasvuhoonegaaside globaalse soojendamise potentsiaali uued väärtused, mis on väga olulised
   kasvuhoonegaaside inventuuridega seotud aruandluses, pidades silmas liikmesriikide
   kohustust täita ELi õigusaktides ja Pariisi kokkuleppes kasvuhoonegaaside heite
   vähendamisele seatud eesmärke. Globaalse soojendamise potentsiaali kavandatud väärused,
   mis on esitatud kõnealuse delegeeritud määruse I lisas, põhinevad valitsustevahelise
   kliimamuutuste rühma viiendal hindamisaruandel, mis on kooskõlas uusimate
   teadusandmetega. I lisas esitatud gaaside loetelu vastab määruse (EL) 2018/1999 V lisa 2.
   osas kasvuhoonegaasidena määratletud gaaside loetelule.
   Tunnistades ühise parameetri kehtestamise eeliseid, otsustasid Pariisi kokkuleppe osalised
   2018. aastal, et iga osaline peab oma riiklikus kasvuhoonegaaside inventuuris heite ja
   sidumise koondandmete esitamiseks kasutama valitsustevahelise kliimamuutuste rühma
   viiendas hindamisaruandes esitatud globaalse soojendamise potentsiaali väärtusi, mis
   vastavad       100-aastasele       ajavahemikule.      Delegeeritud      määrusega         viiakse ELi
   inventuurisuunised nende nõuetega kooskõlla ning jätkatakse samas ka eraldi aruandlust iga
   kasvuhoonegaasi kohta, mis võimaldab ELil ja liikmesriikidel töötada vajaduse korral välja
   konkreetseid gaase käsitlevaid poliitikameetmeid. Ühine parameeter vaadatakse korrapäraselt
   läbi nii ELi kui ka UNFCCC tasandil, et see oleks kooskõlas valitsustevahelise
   kliimamuutuste rühma tulevaste hindamisaruannetega.
   2.        ÕIGUSAKTI VASTUVÕTMISELE EELNENUD KONSULTEERIMINE
   Kooskõlas Euroopa Parlamendi, Euroopa Liidu Nõukogu ja Euroopa Komisjoni vahel
   sõlmitud institutsioonidevahelisele parema õigusloome kokkuleppele1 lisatud delegeeritud
   õigusakte käsitleva ühisseisukoha punktiga 4 peeti käesoleva delegeeritud määruse
   ettevalmistamise käigus asjakohaseid konsultatsioone. Komisjoni kliimamuutuste
   eksperdirühma kuuluvate kasvuhoonegaaside inventuuride asjatundjatega konsulteeriti 6. mail
   ja 3. juulil 2019 toimunud koosolekutel ning nad esitasid delegeeritud määruse lõpliku eelnõu
   kohta kirjalikud märkused 2019. aasta novembris ja 2020. aasta veebruaris. Koosolekutega
   seotud dokumendid saadeti ühel ja samal ajal Euroopa Parlamendile ja nõukogule, nagu on
   ette nähtud delegeeritud õigusakte käsitlevas ühisseisukohas. Eksperdirühma tähelepanekuid
   võeti delegeeritud määruse ettevalmistamisel arvesse.
   1
           Euroopa Parlamendi, Euroopa Liidu Nõukogu ja Euroopa Komisjoni vahel 13. aprillil 2016 sõlmitud
           institutsioonidevaheline parema õigusloome kokkulepe (ELT L 123, 12.5.2016, lk 1).
ET                                                      1                                                  ET
 ---pagebreak---    Delegeeritud määruse eelnõu avaldati parema õigusloome portaalis, kus selle kohta sai anda
   tagasisidet nelja nädala jooksul – 4. märtsist kuni 2. aprillini 2020. Selle aja jooksul saadi
   tagasisidet kolmelt kodanikult ning kümnelt organisatsioonilt ja ettevõtjalt. Suurem osa
   tagasisidest oli seotud globaalse soojendamise potentsiaaliga: mitu sidusrühma soovis metaani
   heitkoguste puhul samaaegset aruandlust 20-aastasele ajavahemikule vastava globaalse
   soojendamise potentsiaaliga; üks sidusrühm seadis kahtluse alla valiku kasutada 100-aastasele
   ajavahemikule vastavat globaalse soojendamise potentsiaali ning võtta kliima-süsinikuringe
   tagasisidet arvesse üksnes CO2 puhul. Samuti soovitati lisada I lisasse gaas, mida ei ole
   määratletud kasvuhoonegaasina määruses (EL) 2018/1999 ega loetletud viiendas
   hindamisaruandes. Üks sidusrühm palus läbi vaadata UNFCCC inventuurieeskirjad, pidades
   silmas süsinikdioksiidi kogumist ja kasutamist.
   3.       DELEGEERITUD ÕIGUSAKTI ÕIGUSLIK KÜLG
   Määruse (EL) 2018/1999 artikli 26 lõike 6 punktiga b antakse komisjonile õigus võtta
   määruse täiendamiseks vastu delegeeritud õigusakte, võttes vastu globaalse soojendamise
   potentsiaali väärtused ja täpsustades inventuurisuuniseid. Artikli 37 lõikega 7 antakse
   komisjonile õigus võtta määruse täiendamiseks vastu delegeeritud õigusakte, kehtestades
   eeskirjad liidu inventuurisüsteemi koostamise, käigushoidmise ja toimimise nõuete kohta.
   Kõnealuse delegeeritud õigusaktiga asendatakse alates 1. jaanuarist 2021 komisjoni
   delegeeritud määrus (EL) nr 666/2014 liidu inventuurisüsteemi käsitlevate sisuliste nõuete
   kehtestamise ning globaalse soojendamise potentsiaali ja rahvusvaheliselt kokku lepitud
   inventuurisuuniste muudatuste arvessevõtmise kohta vastavalt Euroopa Parlamendi ja
   nõukogu määrusele (EL) nr 525/2013.
ET                                                2                                               ET
 ---pagebreak---                        KOMISJONI DELEGEERITUD MÄÄRUS (EL) …/…,
                                                  8.5.2020,
     millega täiendatakse Euroopa Parlamendi ja nõukogu määrust (EL) 2018/1999 seoses
         globaalse soojendamise potentsiaali väärtuste ja inventuurisuuniste ning liidu
   inventuurisüsteemiga ja tunnistatakse kehtetuks komisjoni delegeeritud määrus (EL) nr
                                                  666/2014
                                          (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2018. aasta määrust (EL)
   2018/1999, milles käsitletakse energialiidu ja kliimameetmete juhtimist ning millega
   muudetakse Euroopa Parlamendi ja nõukogu määrusi (EÜ) nr 663/2009 ja (EÜ) nr 715/2009,
   Euroopa Parlamendi ja nõukogu direktiive 94/22/EÜ, 98/70/EÜ, 2009/31/EÜ, 2009/73/EÜ,
   2010/31/EL, 2012/27/EL ja 2013/30/EL ning nõukogu direktiive 2009/119/EÜ ja (EL)
   2015/652 ning tunnistatakse kehtetuks Euroopa Parlamendi ja nõukogu määrus (EL) nr
   525/2013,2 eriti selle artikli 26 lõike 6 punkti b ja artikli 37 lõiget 7,
   ning arvestades järgmist:
   (1)     Euroopa Parlamendi ja nõukogu määruses (EL) nr 525/2013 3 sätestatud
           kasvuhoonegaaside heite seire- ja aruandlusmehhanismiga on kehtestatud eeskirjad
           kasvuhoonegaaside heite seireks ja aruandluseks kliimapoliitika raames. Seda
           mehhanismi käsitlevad sätted on täielikult lõimitud määrusesse (EL) 2018/1999,
           millega määrus (EL) nr 525/2013 tunnistatakse alates 1. jaanuarist 2021 kehtetuks.
           Selle mehhanismi raames on vaja vastu võtta globaalse soojendamise potentsiaali
           väärtused ja täpsustada inventuurisuuniseid.
   (2)     Seoses globaalse soojendamise potentsiaaliga kehtestas Ühinenud Rahvaste
           Organisatsiooni kliimamuutuste raamkonventsiooni (UNFCCC) osaliste konverents,
           mis toimib nimetatud konventsiooni osaliste 21. konverentsi tulemusena 2015. aastal
           vastu võetud Pariisi kliimakokkuleppe (edaspidi „Pariisi kokkulepe“) osaliste
           koosolekuna, oma esimesel koosolekul kasvuhoonegaaside inventuuridega seotud
           aruandluse jaoks ühise parameetri kasvuhoonegaaside teisendamiseks CO2-
           ekvivalentideks. See ühine parameeter põhineb globaalse soojendamise potentsiaali
           väärtustel, mis on esitatud valitsustevahelise kliimamuutuste rühma (IPCC) viiendas
           hindamisaruandes4. Globaalse soojendamise potentsiaali väärtuste puhul tuleks
           kõnealust ühist parameetrit arvesse võtta.
   2
           ELT L 328, 21.12.2018, lk 1.
   3
           Euroopa Parlamendi ja nõukogu 21. mai 2013. aasta määrus (EL) nr 525/2013 kasvuhoonegaaside heite
           seire- ja aruandlusmehhanismi ning kliimamuutusi käsitleva muu olulise siseriikliku ja liidu teabe
           esitamise kohta ning otsuse nr 280/2004/EÜ kehtetuks tunnistamise kohta (ELT L 165, 18.6.2013,
           lk 13).
   4
           Aruande „Climate Change 2013: The Physical Science Basis. Contribution of Working Group I to the
           Fifth Assessment Report of the Intergovernmental Panel on Climate Change“ 8.A liite tabeli 8.A.1
ET                                                    3                                                       ET
 ---pagebreak---    (3) Kasvuhoonegaaside inventuuri suuniseid tuleks täpsustada vastavalt rahvusvahelistele
       arengusuundadele. Lisaks IPCC 2006. aasta suunistele kasvuhoonegaaside riiklike
       inventuuride kohta peaksid liikmesriigid ja komisjon võtma arvesse Pariisi kokkuleppe
       artiklis 13 osutatud tegevuse ja toetuse läbipaistvusraamistikuga seotud üksikasju,
       menetlusi ja suuniseid, mis on esitatud Pariisi kokkuleppe osaliste koosolekuna
       toimiva UNFCCC osaliste konverentsi otsuse 18/CMA.1 (edaspidi „otsus 18/CMA.1“)
       lisas. Peale selle kutsutakse liikmesriike üles kasutama kasvuhoonegaaside riiklikke
       inventuure käsitlevate IPCC 2006. aasta suuniste 2013. aasta lisa märgalade kohta.
   (4) Liidu inventuuri kvaliteedi tagamiseks tuleks kehtestada liidu kvaliteeditagamis- ja -
       kontrolliprogrammi täiendavad eesmärgid.
   (5) Selleks et tagada liidu inventuuri terviklikkus otsuse 18/CMA.1 tähenduses, on vaja
       kehtestada meetodid ja andmed, mida komisjon kasutab vastavalt määruse (EL)
       2018/1999 artikli 37 lõikele 5 liikmesriigi inventuuriandmetest puuduvate andmete
       kohta hinnangute tegemiseks.
   (6) Selleks et tagada liidu inventuuri õigeaegsus, läbipaistvus, täpsus, kooskõla,
       võrreldavus ja terviklikkus, on vaja kindlaks määrata liikmesriikide esitatud
       kasvuhoonegaaside inventuuriandmete esialgsete kontrollide sisu. Täpsuse hindamine
       esialgsete kontrollide käigus peaks tagama, et liikmesriigid ei üle- ega alahinda
       süstemaatiliselt tegelikku heidet ja sidumist seoses liidu võtmekategooriatega. Lisaks
       tuleks maakasutuse, maakasutuse muutuse ja metsanduse (LULUCF) sektori esialgsed
       kontrollid viia kooskõlla muudes sektorites tehtavate kontrollidega, kuna aruandlus,
       mis käsitleb kasvuhoonegaaside allikatest tulenevat heidet ja nende neeldajates
       sidumist LULUCFi sektoris, on kasvuhoonegaaside inventuuriga seotud aruandluse
       lahutamatu osa ning kuna LULUCFi sektorit on võetud arvesse 2030. aasta
       kliimaeesmärkides. LULUCFi sektoris võib maakasutuse ja maakasutuse muutuse
       kohta esitatud andmeid võrrelda teabega, mis on saadud liidu ja liikmesriikide
       programmidest ja uuringutest, nagu Copernicus ja LUCAS.
   (7) Hinnangud, millega täidetakse lüngad riiklikes inventuuriandmetes, et saaks panna
       kokku liidu inventuuri, koostatakse kooskõlas kasvuhoonegaaside inventuuri
       suunistega.      Nende     hinnangute       kindlaksmääramiseks           tuleb      kasutada
       kasvuhoonegaaside globaalse soojendamise potentsiaali väärtusi. Kuna globaalse
       soojendamise potentsiaali, inventuurisuuniseid ja liidu inventuurisüsteemi käsitlevad
       eeskirjad on omavahel sisuliselt seotud, on asjakohane koondada need ühte
       delegeeritud määrusesse.
   (8) Selleks et tagada kooskõla määruse (EL) 2018/1999 asjakohaste sätete kohaldamise
       kuupäevaga, tuleks käesolevat määrust kohaldada alates 1. jaanuarist 2021.
   (9) Vastavalt määruse (EL) 2018/1999 artiklitele 57 ja 58 tunnistatakse määrus (EL)
       nr 525/2013 kehtetuks alates 1. jaanuarist 2021, välja arvatud selle artikkel 7, mida
       kohaldatakse 2018., 2019. ja 2020. aasta andmeid sisaldavate aruannete suhtes.
       Delegeeritud määrus (EL) nr 666/2014 tuleks seetõttu alates 1. jaanuarist 2021
       kehtetuks tunnistada, kuid selle artikleid 6 ja 7 tuleks jätkuvalt kohaldada 2019. ja
       2020. aasta andmeid sisaldavate aruannete suhtes,
       veerg „GWP 100-year“, lk. 731; aruanne on kättesaadav aadressil https://www.ipcc.ch/assessment-
       report/ar5/.
ET                                              4                                                      ET
 ---pagebreak---    ON VASTU VÕTNUD KÄESOLEVA MÄÄRUSE:
                                                Artikkel 1
                                             Kohaldamisala
   Käesolevat määrust kohaldatakse liikmesriikide nende aruannete suhtes, mis sisaldavad
   nõutavat teavet 2021. aasta ja sellele järgnevate aastate kohta.
                                                Artikkel 2
                                 Globaalse soojendamise potentsiaalid
   Liikmesriigid ja komisjon kasutavad käesoleva määruse I lisas loetletud globaalse
   soojendamise potentsiaale kasvuhoonegaaside inventuuriandmete koostamiseks ja esitamiseks
   vastavalt määruse (EL) 2018/1999 artikli 26 lõigetele 3–5.
                                                Artikkel 3
                               Kasvuhoonegaaside inventuuri suunised
    Liikmesriigid ja komisjon koostavad määruse (EL) 2018/1999 artikli 26 lõigetes 3–5
    osutatud kasvuhoonegaaside inventuuriandmed kooskõlas järgmisega:
            (a)   valitsustevahelise kliimamuutuste rühma (IPCC) 2006. aasta suunised
                  kasvuhoonegaaside riiklike inventuuride kohta;
            (b)   Pariisi kokkuleppe artiklis 13 osutatud                 tegevuse ja toetuse
                  läbipaistvusraamistikuga seotud üksikasjad, menetlused ja suunised, mis on
                  esitatud Pariisi kokkuleppe osaliste koosolekuna toimiva osaliste konverentsi
                  otsuse 18/CMA.1 (edaspidi „otsus 18/CMA.1“) lisas.
                                                Artikkel 4
                      Kvaliteeditagamis- ja -kontrolliprogrammi eesmärgid
   1.       Komisjon haldab liidu kasvuhoonegaaside inventuurisüsteemi, hoiab seda toimivana
            ja täiustab seda pidevalt järgmiste kvaliteeditagamis- ja -kontrolliprogrammi
            eesmärkide alusel:
            (a)   liidu kasvuhoonegaaside inventuur on terviklik, milleks vajaduse korral
                  kohaldatakse asjaomase liikmesriigiga konsulteerides määruse (EL) 2018/1999
                  artikli 37 lõikes 5 sätestatud menetlust;
            (b)   liidu kasvuhoonegaaside inventuurisüsteemis esitatakse läbipaistvalt
                  liikmesriikide koondandmed kasvuhoonegaaside allikatest pärineva heite ja
                  nende neeldajates sidumise kohta ning ülevaade liidu võtmekategooriatega
                  seotud metoodikakirjeldustest ja kajastatakse läbipaistvalt liikmesriikide
                  allikatest pärineva heite ja neeldajates sidumise osakaalu liidu
                  kasvuhoonegaaside inventuuris;
            (c)   kasvuhoonegaaside allikatest pärinev liidu heide ja nende neeldajates sidumine
                  aruandeaasta kohta kokku on võrdne liikmesriikide poolt kõnealuse aasta kohta
                  määruse       (EL) 2018/1999      artikli 26  lõigete 3–5    kohaselt   esitatud
                  kasvuhoonegaaside allikatest pärineva heite ja nende neeldajates sidumise
                  summaga;
ET                                                  5                                              ET
 ---pagebreak---        (d)    liidu kasvuhoonegaaside inventuur sisaldab järjepidevaid aegridu allikatest
              pärineva heite ja neeldajates sidumise kohta kõigi aruandeaastate jaoks.
   2.  Komisjon ja liikmesriigid suurendavad võimaluse korral kasvuhoonegaaside riiklike
       inventuuride võrreldavust, püüdes vajaduse korral suurendada meetodite,
       tegevusandmete, märgendite ning selle kooskõla, kuidas liikmesriigid jaotavad
       allikatest pärineva heite ja neeldajates sidumise.
   3.  Liidu inventuuri kvaliteeditagamis- ja -kontrolliprogrammi eesmärgid täiendavad
       liikmesriikides rakendatavate kvaliteeditagamis- ja -kontrolliprogrammide eesmärke.
   4.  Liikmesriigid tagavad kasvuhoonegaaside riikliku inventuuri jaoks kasutatavate
       tegevusandmete, heitekoefitsientide ja muude parameetrite kvaliteedi.
                                             Artikkel 5
                                    Andmelünkade täitmine
   1.  Määruse (EL) 2018/1999 artikli 37 lõike 5 kohased komisjoni hinnangud
       liikmesriikide esitatud inventuuriandmete täiendamiseks põhinevad järgmistel
       meetoditel ja andmetel:
       (a)    kui liikmesriik on eelmisel aruandeaastal esitanud asjaomast allikakategooriat
              käsitlevate hinnangute järjepideva aegrea ja:
              i) kõnealune liikmesriik on esitanud vastavalt määruse (EL) 2018/1999
              artikli 26 lõikele 2 aasta X – 1 kohta kasvuhoonegaaside ligikaudsed
              inventuuriandmed, mis sisaldavad puuduvat hinnangut, võetakse aluseks
              kõnealused kasvuhoonegaaside ligikaudsed inventuuriandmed;
              ii) kõnealune liikmesriik ei ole vastavalt määruse (EL) 2018/1999 artikli 26
              lõikele 2 esitanud aasta X – 1 kohta kasvuhoonegaaside ligikaudseid
              inventuuriandmeid, kuid liit on koostanud hinnangu kõnealuse liikmesriigi
              kasvuhoonegaaside ligikaudse heite kohta aastal X – 1 kooskõlas määruse
              (EL) 2018/1999 artikli 26 lõikega 2, võetakse aluseks kõnealused liidu
              kasvuhoonegaaside ligikaudsed inventuuriandmed;
              iii) liikmesriigi kasvuhoonegaaside ligikaudseid inventuuriandmeid ei ole
              võimalik kasutada või selle tulemuseks võib olla energeetikasektori puuduvate
              hinnangute       puhul       väga    ebatäpne      hinnang,      võetakse      aluseks
              energiastatistikaandmed, mis on saadud vastavalt Euroopa Parlamendi ja
              nõukogu määrusele (EÜ) nr 1099/20085;
              iv) kasvuhoonegaaside ligikaudseid inventuuriandmeid ei ole võimalik
              kasutada või selle tulemuseks võib olla muude kui energeetikasektori
              puuduvate hinnangute puhul väga ebatäpne hinnang, võetakse aluseks
              hindamismetoodika, mis on kooskõlas kasvuhoonegaaside riiklikke inventuure
              käsitlevate IPCC 2006. aasta suuniste (kd 1) jaotises 2.2.3 esitatud, lünkade
              täitmist käsitlevate tehniliste juhistega, kasutades vajaduse korral Euroopa
              statistikat;
       (b)    kui asjaomast kategooriat käsitlevas allikast pärit heite või neeldajas sidumise
              hinnangus on tehtud andmete esitamisele eelnenud viimase läbivaatuse raames
              tehnilisi parandusi vastavalt määruse (EL) 2018/1999 artikli 38 lõike 2 punktile
   5
      Euroopa Parlamendi ja nõukogu 22. oktoobri 2008. aasta määrus (EÜ) nr 1099/2008 energiastatistika
      kohta (ELT L 304, 14.11.2008, lk 1).
ET                                               6                                                      ET
 ---pagebreak---                    d ning kui asjaomane liikmesriik ei ole esitanud läbivaadatud hinnangut,
                   võetakse aluseks meetod, mida kasutas tehnilise paranduse arvutamiseks
                   ekspertidest koosnev ülevaatusrühm;
            (c)    kui ei ole saadaval esitatud hinnangute järjepidevat aegrida asjakohase
                   allikakategooria kohta, võetakse aluseks hindamismetoodika, mis on kooskõlas
                   kasvuhoonegaaside riiklikke inventuure käsitlevate IPCC 2006. aasta suuniste
                   (kd 1) jaotises 2.2.3 esitatud, lünkade täitmist käsitlevate tehniliste juhistega.
   2.       Komisjon koostab asjaomase liikmesriigiga konsulteerides ja temaga tihedas
            koostöös lõikes 1 osutatud hinnangud aruandeaasta 31. märtsiks.
   3.       Asjaomane liikmesriik kasutab lõikes 1 osutatud hinnanguid riiklike inventuuride
            esitamiseks ÜRO kliimamuutuste raamkonventsiooni (UNFCCC) sekretariaadile
            vastavalt määruse (EL) 2018/1999 artikli 26 lõikele 4.
                                                 Artikkel 6
                                          Esialgsed kontrollid
   Esialgsed kontrollid, mida komisjon teeb vastavalt määruse (EL) 2018/1999 artikli 37 lõikele
   4, võivad hõlmata järgmist:
   (a)      selle hindamine, kas liikmesriik on esitanud andmed kõigi kategooriate kohta, mida
            nõutakse otsuse 18/CMA.1 lisas esitatud ja Pariisi kokkuleppe artiklis 13 osutatud
            tegevuse ja toetuse läbipaistvusraamistikuga seotud üksikasjades, menetlustes ja
            suunistes, ning kõigi määruse (EL) 2018/1999 V lisas osutatud kasvuhoonegaaside
            kohta;
   (b)      selle hindamine, kas allikatest pärineva heite ja neeldajates sidumise andmete
            aegread on järjepidevad;
   (c)      selle hindamine, kas liikmesriikides kasutatud heitekoefitsiendid on võrreldavad,
            võttes arvesse IPCC vaikeväärtusi riikide eri olude jaoks;
   (d)      märgendi „ei ole hinnatud“ kasutamise hindamine juhul, kui on olemas IPCC 1.
            määramistasandi meetodid ja märgendi kasutamist ei ole põhjendatud vastavalt
            otsuse 18/CMA.1 lisa punktile 32;
   (e)      kasvuhoonegaaside inventuuri esitamiseks tehtud ümberarvutuste analüüs, sealhulgas
            see, kas ümberarvutuste aluseks on metoodikamuudatused;
   (f)      Euroopa Liidu heitkogustega kauplemise süsteemi alusel teatatud kasvuhoonegaaside
            tõendatud heitkoguste ja määruse (EL) 2018/1999 artikli 26 lõike 3 kohaselt teatatud
            kasvuhoonegaaside heite andmete võrdlus;
   (g)      Eurostati võrdleva lähenemisviisiga ja liikmesriigi võrdleva lähenemisviisiga saadud
            tulemuste võrdlus;
   (h)      Eurostati      sektoripõhise     lähenemisviisiga      ja    liikmesriigi     sektoripõhise
            lähenemisviisiga saadud tulemuste võrdlus;
   (i)      selle hindamine, kas liikmesriik on lahendanud liidu varasemate esialgsete
            kontrollide ja ülevaatuste käigus tõstatatud küsimused ning rakendanud UNFCCC
            kohaste ülevaatuste raames esitatud soovitusi;
   (j)      allikatest pärineva liikmesriikide heite ja neeldajates sidumise hinnangute täpsuse
            hindamine seoses liidu võtmekategooriatega;
ET                                                   7                                                  ET
 ---pagebreak---    (k)       liikmesriikide esitatud, liidu võtmekategooriatega seotud metoodikakirjelduste
             läbipaistvuse ja täielikkuse hindamine;
   (l)       maakasutuse, maakasutuse muutuse ja metsanduse (LULUCF) sektori allikatest
             pärineva heite ja neeldajates sidumise seire ja aruandluse hindamine vastavalt
             määruse (EL) 2018/1999 V lisa 3. osale, sealhulgas võtmekategooriate määramine,
             millise määramistasandi meetodit kasutati, ning esitatud maakasutuse ja maakasutuse
             muutuse andmete võrdlus liidu ja liikmesriikide programmidest ja uuringutest saadud
             teabega.
                                               Artikkel 7
                                        Kehtetuks tunnistamine
   Delegeeritud määrus (EL) nr 666/2014 tunnistatakse kehtetuks alates 1. jaanuarist 2021, kui
   käesoleva määruse artiklis 8 sätestatud üleminekusättest ei tulene teisiti.
                                               Artikkel 8
                                             Üleminekusäte
   Erandina käesoleva määruse artiklist 7 kohaldatakse delegeeritud määruse (EL) nr 666/2014
   artikleid 6 ja 7 jätkuvalt nende aruannete suhtes, mis sisaldavad aastate 2019 ja 2020 kohta
   nõutud andmeid.
                                               Artikkel 9
                                      Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Seda kohaldatakse alates 1. jaanuarist 2021.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 8.5.2020
                                                 Komisjoni nimel
                                                 president
                                                 Ursula VON DER LEYEN
ET                                                 8                                             ET
 ---documentbreak---                             EUROOPA
                            KOMISJON
                                                     Brüssel, 8.5.2020
                                                     C(2020) 2841 final
                                                     ANNEX
                                             LISA
                                järgmise dokumendi juurde:
                              Komisjoni delegeeritud määrus,
     millega täiendatakse Euroopa Parlamendi ja nõukogu määrust (EL) 2018/1999 seoses
         globaalse soojendamise potentsiaali väärtuste ja inventuurisuuniste ning liidu
   inventuurisüsteemiga ja tunnistatakse kehtetuks komisjoni delegeeritud määrus (EL) nr
                                          666/2014
ET                                                                                       ET
 ---pagebreak---                                          LISA
                         GLOBAALSE SOOJENDAMISE POTENTSIAALID
   Akronüüm, üldnimetus või keemiline nimetus Globaalse soojendamise potentsiaal
   Süsinikdioksiid (CO2)                      1
   Metaan (CH4)                               28
   Dilämmastikoksiid (N2O)                    265
   Väävelheksafluoriid (SF6)                  23 500
   Lämmastiktrifluoriid (NF3)                 16 100
   Fluorosüsivesinikud (HFCd)
   HFC-23 CHF3                                12 400
   HFC-32 CH2F2                               677
   HFC-41 CH3F                                116
   HFC-125 CHF2CF3                            3170
   HFC-134 CHF2CHF2                           1120
   HFC-134a CH2FCF3                           1300
   HFC-143 CH2FCHF2                           328
   HFC-143a CH3CF3                            4800
   HFC-152 CH2FCH2F                           16
   HFC-152a CH3CHF2                           138
   HFC-161 CH3CH2F                            4
   HFC-227ea CF3CHFCF3                        3350
   HFC-236cb CF3CF2CH2F                       1210
   HFC-236ea CF3CHFCHF2                       1330
   HFC-236fa CF3CH2CF3                        8060
   HFC-245fa CHF2CH2CF3                       858
   HFC-245ca CH2FCF2CHF2                      716
   HFC-365mfc CH3CF2CH2CF3                    804
ET                                         1                                     ET
 ---pagebreak---    HFC-43-10mee       CF3CHFCHFCF2CF3       või 1650
   (C5H2F10)
   Perfluorosüsivesinikud (PFCd)
   PFC-14, perfluorometaan, CF4                 6630
   PFC-116, perfluoroetaan, C2F6                11 100
   PFC-218, perfluoropropaan, C3F8              8900
   PFC-318, perfluorotsüklobutaan, c-C4F8       9540
   perfluorotsüklopropaan c-C3F6                9200
   PFC-3-1-10, perfluorobutaan, C4F10           9200
   PFC-4-1-12, perfluoropentaan, C5F12          8550
   PFC-5-1-14, perfluoroheksaan, C6F14          7910
   PFC-9-1-18, C10F18                           7190
ET                                        2            ET